50 Euroopa Liidu Teataja 03/6. kd 31984D0247 12.5.1984 EUROOPA ÜHENDUSTE TEATAJA L 125/58 KOMISJONI OTSUS, 27. aprill 1984, millega sätestatakse tõupuhaste aretusveiste tõuraamatuid pidavate või asutavate tõuaretusorganisatsioonide ja -ühingute tunnustamise kriteeriumid (84/247 JEMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 25. juuli 1977. aasta direktiivi 77|504JEMÜ tõupuhaste aretusveiste kohta, (1) nagu on viimati muudetud Kreeka ühinemisaktiga, eriti selle artikli 6 lõike 1 teist ja kolmandat taanet, ning arvestades, et: vastavalt nõukogu direktiivi 77/504/EMÜ artikli 6 lõike 1 teisele ja kolmandale taandele ja kooskõlas eelpoolmainitud direktiivi artiklis 8 sätestatud protseduurireeglitega on komisjoni määrata tõuaretusorganisatsioonide ja -ühingute tunnustamise ning tõu- raamatute asutamise kriteeriumid; kõikides liikmesriikides, välja arvatud praegu Kreekas, peetakse või asutatakse tõuraamatuid tõuaretusorganisatsioonide ja -ühingute poolt; seetõttu on vajalik sätestada tõuraamatuid pida- vate või asutavate tõuaretusorganisatsioonide ja -ühingute tun- nustamise kriteeriumid; tõuaretusorganisatsioon või -ühing peab taotlema ametlikku tun- nustamist selle liikmesriigi pädevatelt ametiasutustelt, mille terri- tooriumil tema peakorter asub; kui tõuaretusorganisatsioon või -ühing vastab teatud kriteeriumi- dele ning on kindlaks määranud oma eesmärgid, peavad teda ametlikult tunnustama liikmesriigi ametiasutused, kellelt tunnus- tamist taotleti; käesolevas otsuses ette nähtud meetmed on kooskõlas alalise zoo- tehnikakomitee arvamusega, ON VASTU VÕTNUD KÄESOLEVA OTSUSE: Artikkel 1 Ametliku tunnustamise saamiseks peavad tõuraamatuid pidavad või asutavad tõuaretusorganisatsioonid või -ühingud esitama (1) EÜTL 206, 12.8.1977, lk 8. avalduse selle liikmesriigi ametiasutustele, mille territooriumil nende peakorter asub. Artikkel 2 Liikmesriigi ametiasutused peavad ametlikult tunnustama tõuaretusorganisatsiooni või -ühingut, mis peab või asutab tõuraamatuid, kui see vastab lisas sätestatud tingimustele. Kui liikmesriigis on ühe tõu puhul juba ametlikult tunnustatud üht või mitut organisatsiooni või ühingut, võivad liikmesriigi ametiasutused lisanduva uue tõuaretusorganisatsiooni või -ühingu tunnustamisest keelduda, kui see kahjustab tõu säilimist või ohustab olemasoleva organisatsiooni või ühingu zootehnilist programmi. Sel juhul peab liikmesriik tunnustamisest või sellest keeldumisest komisjoni informeerima. Artikkel 3 Liikmesriigi ametiasutused tühistavad tõuraamatuid pidava tõuaretusorganisatsiooni või -ühingu ametliku tunnustamise, kui kõnealune tõuaretusorganisatsioon või -ühing ei täida enam pidevalt lisas sätestatud tingimusi. Artikkel 4 Käesolev otsus on adresseeritud liikmesriikidele. Brüssel, 27. aprill 1984 Komisjoni nimel komisjoni liige Poul DALSAGER